Izziņa par atzinumos sniegtajiem iebildumiem

|  |
| --- |
| **Plāns “Rīcības plāns pārejai uz aprites ekonomiku 2020. – 2027. gadam”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Plāna projekta 5. nodaļa | **Pārresoru koordinācijas centrs**  Saskaņā ar Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 25.6.punktu un 2.pielikumu, plānā jāietver pasākumu izpildei pieejamo, kā arī papildus nepieciešamo finansējumu, pievienojot detalizētus aprēķinus par ietekmi uz valsts budžetu un pašvaldību budžetiem atbilstoši normatīvajam aktam par tiesību akta sākotnējās ietekmes izvērtēšanas kārtību. Lūdzam precizēt projektu, ietverot attiecīgo informāciju par katra uzdevuma (pasākuma) izpildei nepieciešamo finansējumu, t.i. indikatīvo finanšu apjomu (eiro).  Vēršam uzmanību, ka Nacionālajā attīstības plānā 2021.-2027.gadam (NAP2027) ir plānoti 55 milj. euro (ES fondu finansējums) pasākumam “Aprites ekonomikas principu ieviešana ražošanā un pakalpojumos un inovatīvu uz aprites principiem balstītu biznesa modeļu attīstība”, paredzot 1) uz aprites principiem balstītu ekoefektīvu tehnoloģiju un ekoinovāciju ieviešanu ražošanā; 2) ekodizaina principu ieviešanu preču ražošanā un materiālu izmantošanā; 3) starpnozaru industriālās simbiozes attīstību (īpaši reģionu līmenī); 4) iepakojuma materiālu ietilpības samazināšanu un pārstrādājamības un ilglietojamības (atkārtotas lietošanas) palielināšanu; 5) materiālu plūsmas uzskaites sistēmas attīstīšanu (paplašinot esošo uzskaiti, savienojot datu bāzes) un izsekojamības paaugstināšanu. NAP2027 indikatīvais finanšu plānojums tika izstrādāts sadarbībā ar nozaru ministrijām, tai skaitā VARAM, kuras sniedza indikatīvos finanšu pieprasījumus. Attiecīgi VARAM rīcībā ir detalizēts aprēķins par to, kādi konkrēti pasākumi ietilpst iepriekš minētajos 55 milj. euro, tāpēc lūdzam atspoguļot to šajā plānā. | **Nav ņemts vērā.**  Plānā ietvertos pasākumus un uzdevumus plānots īstenot piešķirto valsts budžeta līdzekļu ietvaros un nepieciešamības gadījumā piesaistot arī ES un citu avotu finansējumu un privātos līdzekļus, atkarībā no pasākuma rakstura.  Pie tam., izvērtējums par aprites ekonomikas principos balstītas atkritumu apsaimniekošanas sistēmas ietekmi uz valsts un pašvaldību budžetu būs pieejams “Valsts atkritumu apsaimniekošanas plāna 2021. – 2028. gadam” nodaļā par ietekmes novērtējumu uz valsts un pašvaldību budžetu. | Pārresoru koordinācijas centrs uztur savu iebildumu. | Precizētā plāna projekta 5. nodaļa |
| 2. | Plāna projekts kopumā | **Pārresoru koordinācijas centrs**  Lūdzam mainīt plāna termiņu sākot ar 2021.gadu, lai šo plānu būtu iespējams veidot kopējā ietvarā ar citiem nacionālajiem un nozaru politikas plānošanas dokumentiem vidējam termiņam, kā arī ņemot vērā ES budžeta ietvaru. Norādām, ka plāna projekta 4.sadaļā “Aprites ekonomikas rīcības plāna mērķi un rīcības virzieni” nav norādīts neviens pasākums ar izpildes termiņu 2020. vai 2021.gadā, turklāt, prognozējams, ka plāns tiks apstiprināts MK ne ātrāk, kā 2020.gada II pusgadā. | **Nav ņemts vērā.**  **VARAM uzskata, ka**  Plāna termiņš un Plāna projekta 4. sadaļā “Aprites ekonomikas rīcības plāna mērķi un rīcības virzieni” noteiktie pasākumu izpildes termiņi ir atbilstoši Plānā sasniedzamajiem mērķiem. |  | Plāna projekts kopumā |
| 3. | Ministru kabineta rīkojuma projekts | **Pārresoru koordinācijas centrs**  Vēršam uzmanību, ka plāna projektā noteikto uzdevumu izpildes sasniegumi tā starpposma periodā varētu būt nozīmīgi jaunā attīstības plānošanas perioda 2027 + mērķvērtību noteikšanā. Ievērojot minēto, lūdzam protokola projektu papildināt ar 3.punktu šādā redakcijā: „Vides aizsardzības un reģionālās attīstības ministrijai sagatavot un vides aizsardzības un reģionālās attīstības ministram līdz 2025. gada 31. jūnijam iesniegt noteiktā kārtībā Ministru kabinetā informatīvo ziņojumu par plāna izpildi un aprites politikas ietekmi virzībā uz klimatneitralitātes sasniegšanu”. | **Nav ņemts vērā.**  **VARAM uzskata, ka** informatīvais ziņojumspar aprites ekonomikas politikas ietekmi attiecībā uz klimatneitralitātes sasniegšanu nav jāgatavo, jo Plānā nav paredzēti pasākumi, kas paredzēti tieši klimatneitralitātes sasniegšanai. |  | Ministru kabineta rīkojuma projekts |
| 4. | Plāna projekta 4. nodaļa, 31. lpp. | **Valsts kanceleja**  Valsts kanceleja lūdz veikt izmaiņas 4.2.uzdevuma formulējumā, norādot par atbildīgo arī Finanšu ministriju, jo uzskata, ka Finanšu ministrija kā VAS "Valsts nekustamie īpašumi" kapitāldaļu turētājs ir tieši atbildīga par valsts pārvaldes darbībai nepieciešamajām telpām un bez Finanšu ministrijas iesaistes jautājumu nav iespējams risināt. Valsts kanceleja skaidro, ka nevar uzņemties atbildību par jautājumu, kuru var ietekmēt tikai daļēji. | **Nav ņemts vērā.**  **Finanšu ministrija nesaskaņo** savu atbildību 4.2. uzdevumā. |  | Precizētā plāna projekta 4. nodaļa, 31. lpp. |
| 5. | Plāna projekta 4. nodaļa | **Latvijas Pašvaldību savienība**  1. Politikas rezultāts/i un rezultatīvie rādītāji:  Aicinām paplašināt sasniedzamo rādītāju klāstu, kā arī sākuma (bāzes) vērtību (piem., rezultatīvais rādītājs pieaugusi sabiedrības izpratne un iesaiste aprites ekonomikas ieviešanā - norādīt sākuma un sagaidāmo sasniegto personu/vienību skaitu vai procentu izteiksmē). Uzskatām, ka rādītājiem ir jābūt saistītiem ar rīcības virzieniem, jo citādi nav skaidrs, kā izvērtēt katra rīcības virziena virzību uz politikas plānošanas dokumentu. Tāpat lasot šo plānu, nav skaidrs, kā rīcības plāna izpildīšana palīdzēs sasniegt plāna mērķi, konkrētāk, saikni ar ANO IAM un Eiropas zaļā kursa īstenošanu.  Aicinām paplašinātu indikatoru sadaļu.  2. Rīcības virziens Pašvaldību lomas stiprināšana aprites ekonomikas principu ieviešanā:  Visas aktivitātes tiek plānotas esošā budžeta ietvaros, un neviens no pasākumiem būtiski nepalīdz pašvaldībām būt aprites ekonomikas principu ieviesējām savās pašvaldībās. Jāņem vērā, ka ES aprites ekonomikā iegulda kopš 2014.gada, bet Latvijā pašlaik nav notikusi aktīva investīciju piesaistīšana un ieguldīšana ekonomikas principu transformēšanā uz aprites ekonomiku.  Uzskatām, ka rīcības plānam būtu jānodrošina lielāks atbalsts vietējam līmenim (pašvaldībām un plānošanas reģioniem) šo aprites ekonomikas principu apgūšanā un transformācijas nodrošināšanā. Plānam vajadzētu būt kā vadlīnijām pašvaldībām kā apgūt pieejamo esošo finansējumu un piesaistīt papildu finansējumu.  LPS uzsver, ka bez adekvāta finansējuma rīcības plānu pārejai uz aprites ekonomiku nav iespējams īstenot.  3. Aprites ekonomikas rīcības plāna mērķi un rīcības virzieni:  a) Lūgums papildināt vai pie rezultatīvajiem rādītājiem varētu ieskaitīt arī labošanas sektora pieaugumu, piemēram, no pašreizējā 1% uz 2%;  b) Lai rīcības plāns kļūtu mērķtiecīgaks, iesakām veikt aptauju par sabiedrības informētību, attieksmi un pašreizējiem paradumiem attiecībā uz aprites ekonomikai atbilstošām izvēlēm, jo tad varētu uzstādīt konkrētus sasniedzamos mērķus, tas dotu labāku priekšstatu par starta pozīciju un iespējām pilnveidot aprites ekonomiku Latvijā un būtu vieglāk mērīt rezultātus.  c) Rīcība 2.5. paredz atbalstu jaunu sadarbības modeļu izveidei preču ražošanai un izplatīšanai, lūgums precizēt kādā formātā ir plānota pašvaldību iesaiste šīs rīcības īstenošanā un vai ir plānots piemērot iepirkuma procedūru. Iepirkuma gadījumā lūgums skatīt LPS iepriekš izteiktos iebildumus saistībā ar zaļā publiskā iepirkuma darbību.  d) Līdzīgs ir jautājums par rīcībām 3.1., 3.2., 3.3. – vai (visām) pašvaldībām ir pienākums veidot projektu konkursus un kādi nosacījumi pašvaldībām būtu jāiekļauj. Vai arī šīs rīcības plānots īstenot caur normatīvo regulējumu, piemēram, nosakot zemākas īres maksas vai citus atvieglojumus komersantiem, kas atbilst šiem mērķiem. Rīcības plānā nav skaidrs vai un kādas iepirkumu procedūras tiks piemērotas, jo no plāna dokumenta nav skaidrs, kādi ir pašvaldību pienākumi, un kas šajās rīcības tiek sagaidīts tieši no pašvaldībām.  e) Lūdzam pie rīcības 3.4. “pašvaldības” vietā likt “izglītības iestādes”, vai arī precizēt pašvaldību lomu un uzdevumu, neaizmirstot par finansējumu jaunām aktivitātēm.  f) Nav saprotamas rīcības 5.3., 5.4., 5.5., 5.6.: tiks izveidotas sistēmas vai atbalsta instrumenti. Lūgums precizēt sistēmas būs atbalsta instrumentu kopums vai tomēr viena uzskaites sistēma (rīc.5.3., 5.5., 5.6.), un kāda būs pašvaldību loma rīcību īstenošanā – kā atbildīgās ministrijas sagatavoto atbalsta instrumentu ieviesējas vai tomēr pašvaldībām būs jāpiedalās ar savu budžetu un resursiem atbalsta instrumentu izstrādē/īstenošanā.  g) Uzskatām ka nepieciešamas dažādas pašvaldību kapacitāti stiprinošas aktivitātes, kas palīdzētu īstenot gan ZPI, gan vispār izprast aprites ekonomikas principus, iespējas, ko pašvaldības var darīt. Ne tikai pašvaldību savstarpējās sadarbības un labās prakses godināšanas ietvaros, bet padziļinātāk pa tēmām un jomām. | **Nav ņemts vērā.**  **VARAM uzskata, ka:** 1.Plānā izvēlētie rezultatīvie rādītāji ir pietiekami plānā sasniedzamo rezultātu novērtēšanai.  2.Plāns veido pietiekamu ietvaru, lai nodrošinātu atbalstu pašvaldību rīcībām.  3. VARAM norāda, ka:  a) Nav pietiekamu datu, lai korekti novērtētu labošanas sektora pieauguma tempus;  b) Plāna sagatavošanai aptauja nav neieciešama, jo sabiedrības viedoklis ir jau izteikts sabiedrības līdzdalības procesā Plāna izstrādes laikā;  c) Plānā ir sniegta informācija par instrumentiem, kas var veicināt šo modeļu attīstību;  d) Plāns paredz šādu atbalsta instrumentu izstrādi un VARAM vērš uzmanību uz to, ka ZPI ir viens no svarīgiem aprites ekonomikas instrumentiem un tas jau atbilst normatīvos aktos nostiprinātām publiskā iepirkuma procedūrām;  e) Plāna ieviešanas atbildīgās un līdzatbildīgās iestādes ir pamatoti norādītas, ņemot vērā to kompetences, atsevišķi izdalīt izglītības iestādes nav nepieciešams;  f) Plānā nav nepieciešams šādu detalizāciju norādīt, jo atbalsta instrumentu izstrāde notiks Plāna ieviešanas gaitā. Atbildības tiek īstenotas budžeta iespēju robežās, Plāna aktualizācijas gaitā izvērtējot nepieciešamību pilnveidot normatīvos aktus;  g) ZPI piemērošanas process attiecas uz plašu preču un pakalpojumu klāstu, un ZPI ieviešanas prakse Latvijā tiek atbalstīta ar zināšanu pilnveidošanas semināriem. |  | Precizētā plāna projekta 4. nodaļa |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 28.01.2020.– starpinstitūciju sanāksme  06.03.2020.– starpinstitūciju sanāksme  15.05.2020.– elektroniskā saskaņošana |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Labklājības ministrija, Iekšlietu ministrija, Izglītības un zinātnes ministrija, Satiksmes ministrija, Zemkopības ministrija, Pārresoru koordinācijas centrs, Valsts kanceleja, Latvijas Pašvaldību savienība, Latvijas Brīvo arodbiedrību savienība, Latvijas Tirdzniecības un rūpniecības kamera, biedrība “Latvijas Pilsoniskā alianse”, Latvijas Lielo pilsētu asociācija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Finanšu ministrija, Ekonomikas ministrija, Labklājības ministrija, Satiksmes ministrija, Zemkopības ministrija, Pārresoru koordinācijas centrs, Latvijas Lielo pilsētu asociācija, Latvijas Pašvaldību savienība, |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | 28.01.2020.– uz starpinstitūciju sanāksmi nav ieradusies Latvijas Lielo pilsētu asociācija un Satiksmes ministrija.  06.03.2020.– uz starpinstitūciju sanāksmi nav ieradusies Latvijas Lielo pilsētu asociācija un Satiksmes ministrija.  15.05.2020. – uz uzaicinājumu piedalīties elektroniskajā saskaņošanā nav atbildējusi Izglītības un zinātnes ministrija, Zemkopības ministrija, Latvijas Tirdzniecības un rūpniecības kamera, biedrība “Latvijas Pilsoniskā alianse”, Latvijas Lielo pilsētu asociācija | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ziņojuma projekts kopumā | **Tieslietu ministrija**  Lūdzam izvērtēt un skaidrot, vai konkrētajā gadījumā ir pamatoti un atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis” 58. punktam konkrētā jautājuma – darbības virzienu un pasākumu noteikšanai par saistošiem ar tiesību aktu (lēmuma projekta 2. punkts) – izlemšanai Ministru kabinetā virzīt informatīvo ziņojumu un Ministru kabineta sēdes protokollēmuma projektu, bet ne attiecīgi politikas plānošanas dokumentu – konceptuālu ziņojumu – un Ministru kabineta rīkojumu projektu.  Norādām, ka atšķirībā no politikas plānošanas dokumentiem informatīvā ziņojuma mērķis ir tikai informēt Ministru kabinetu par kādu situāciju vai problēmu, analizēt to risināšanas gaitu. Informatīvā ziņojuma mērķis nav panākt politisku konceptuālu vienošanos par kādu jautājumu. Šāds mērķis ir politikas plānošanas dokumentiem. Vienlaikus gan juridiskajā literatūrā atzīts, ka: "(..) gadījumos, kad netiek piedāvāta izšķiršanās par politisko vadlīniju noteikšanu veselai nozarei vai apakšnozarei, kā arī gadījumos, kad Ministru kabinetam nav jāizšķiras par vienu no vairākiem piedāvātajiem variantiem, ministrijām mēdz būt izvēle: sagatavot politikas plānošanas dokumentu vai informatīvo ziņojumu" (sk. *Latvijas Republikas Satversmes komentāri. III nodaļa. Valsts prezidents. IV nodaļa. Ministru kabinets. Rīga: Latvijas Vēstnesis, 2017, 604., 605. lpp.*).  Vienlaikus vēršam uzmanību, ka no lēmuma projekta 2. punktā ietvertā uzdevuma nav skaidri saprotams, kas uzskatāms par "(..) ziņojumā iezīmētajiem darbības virzieniem un pasākumiem (..)", kas jāņem vērā šajā punktā uzskaitītajām iestādēm, jo ziņojuma 3. sadaļā norādīta informācija par galvenajiem rīcību virzieniem un uzdevumiem, kā arī, piemēram, ziņojuma 3. sadaļā kā viena no atbildīgajām ministrijām norādīta Vides aizsardzības un reģionālās attīstības ministrija, kas vienlaikus nav viena no lēmuma projekta uzdevuma adresātēm. Ievērojot minēto, lūdzam precizēt ziņojumu, nepārprotami norādot uz attiecīgiem darbības virzieniem un uzdevumiem. Nepieciešamības gadījumā lūdzam precizēt lēmuma projekta 2. punktu.  Kā arī lūdzam svītrot kā deklaratīvu lēmuma projekta 2. punktā ietverto norādi, no kuras izriet darbības virzienu un pasākumu vērā ņemšanas mērķis – integrētā un pārdomātā veidā veicināt aprites ekonomikas attīstību Latvijā –, minēto mērķi atspoguļojot ziņojumā, vai skaidrot nepieciešamību šādas norādes ietveršanai lēmuma projektā. | **Panākta vienošanās saskaņošanas procesā.**  Jautājums apspriests 2020. gada 28. janvāra starpinstitūciju sanāksmē. Ziņojums precizēts, ņemot vērā Tieslietu ministrijas atzinumu. | Precizētais Ziņojuma projekts |
| 2. | Ziņojuma projekta ievads | **Latvijas Lielo pilsētu asociācija**  Vēršam uzmanību, ka ievadā (3-5 lpp) tiek apskatītas vides problēmas un izaicinājumi pasaules un Eiropas ietvarā, līdz ar to **lūdzam ievadu papildināt ar analīzi par Latvijas problēmām un izaicinājumiem vides jomā.** | **Ņemts vērā.**  Ievads papildināts ar analīzi par Latvijas problēmām un izaicinājumiem vides jomā. | Precizētais Ziņojuma projekta ievads |
| 3. | Ziņojuma projekta 1.1.apakšnodaļa | **Latvijas Lielo pilsētu asociācija**  Lūdzam precizēt, kādā Ziņojumā ir runa par Rīcības plāna ieviešanu.  **7.lpp “**2015. gadā EK nāca klajā ar rīcības plānu aprites ekonomikas ieviešanai, kas ietvēra projektus par direktīvām atkritumu apsaimniekošanas jomā. EK noteica plastmasas problemātiku par galveno prioritāti aprites ekonomikas kontekstā. Kā rīcība 2018. gadā tika pieņemta “Eiropas stratēģija attiecībā uz plastmasu aprites ekonomikā”. Stratēģijā atzīts, ka nolietotas plastmasas atkalizmantošanas un pārstrādes līmenis ES ir ļoti zems, bet augsti joprojām ir plastmasas atkritumu apglabāšanas un sadedzināšanas rādītāji (attiecīgi 31 % un 39 % ). **Ziņojumā** par Rīcības plāna ieviešanu norādīts uz aprites ekonomikas pozitīvo ietekmi uz jaunu darba vietu radīšanu un investīcijām ES, atzīts, ka tā virza uz oglekļneitrālu, resursu efektīvu un konkurētspējīgu ES ekonomiku. Izvērsta informācija par īstenotajām rīcībām un aktualitātēm atrodama šī Ziņojuma Pielikumā. | **Ņemts vērā.** | Precizētā Ziņojuma projekta 1.1. apakšnodaļa |
| 4. | Ziņojuma projekta 1.1.apakšnodaļa | **Latvijas Lielo pilsētu asociācija**  Lūdzam papildināt ar atsauci uz avotu, kurā ir atrunas uz EK plāniem aprites ekonomikas ietvarā 7. lpp:  “Tuvākajā laikā EK plāno nākt klajā ar jaunu aprites ekonomikas rīcības plānu, paplašinot sektoriālo tvērumu un pievēršot arvien lielāku uzmanību tieši ražotāju iesaistei.” | **Ņemts vērā.**  Atsauce uz EK ziņojumu pievienota. | Precizētā Ziņojuma projekta 1.1. apakšnodaļa |
| 5. | Ziņojuma projekta 1.2.1.apakšnodaļa | **Ekonomikas ministrija**  Lūdzam precizēt Ziņojuma 1.2.1. nodaļu “Aprites prasībām atbilstošs dizains un ražošana”, šīs nodaļas beigās iekļaujot šādu informāciju:  “Ar mērķi nodrošināt ilgtspējīgu attīstību un mazināt energoietilpīgu preču ietekmi uz vidi, t.sk. aprites ekonomiku, Eiropas Savienībā, saskaņā ar Ekodizaina plānu 2016.-2019. gadam tiek pārskatīti noteiktu preču grupu ekodizaina un energomarķējuma noteikumi.  Pārskatītais regulējums paredz uzlabot energomarķējuma skalu, kas ļaus patērētājiem vieglāk identificēt energoefektīvākas preces. Savukārt izmaiņas ekodizaina noteikumos paredzēs ražotājiem jau preču izstrādes stadijā vairāk pievērsties izmantoto materiālu, funkcionalitātes uzlabošanas un resursu efektivitātes prasībām, lai sasniegtu augstākus preču energoefektivitātes un ilgtspējības rādītājus.  Tiek prognozēts, ka līdz ar jauno ekodizaina un energomarķējuma noteikumu ieviešanu primārās enerģijas ietaupījums gadā Eiropas Savienībā varētu sasniegt 175 Mtoe (Miljons tonnu naftas ekvivalenta). Tas nozīmē, ka viena mājsaimniecība elektroenerģijas rēķinos gadā varēs ietaupīt 490 eiro.  Paredzēts, ka jaunie noteikumi sekmēs efektīvu resursu un materiālu izmantošanu ražošanas procesā, kā arī veicinās enerģiju patērējošo preču ilgtspēju un pārstrādājamību.  Katras preču grupas izvērtēšanā un noteikumu izstrādes procesā Eiropas Komisija konsultējas gan ar Eiropas Savienības nozaru asociācijām, gan uzņēmējiem un dalībvalstīm, lai pārskatītie ekodizaina un enegomarķējuma noteikumi būtu ne tikai atbilstoši mūsdienu tehnoloģiskajam progresam, bet arī neradītu pārlieku slogu saistītajām nozarēm un uzņēmējiem.” | **Ņemts vērā.** | Precizētā Ziņojuma projekta 1.2.1. apakšnodaļa |
| 6. | Ziņojuma projekta 1.2.1.apakšnodaļa | **Latvijas Lielo pilsētu asociācija**  Lūdzam apgalvojumu (sk. 9 lpp) “Līdz šim Latvijā īstenotā ekodizaina politika ir bijusi sekmīga attiecībā uz produktu/preču energoefektivitātes rādītāju uzlabošanu” papildināt ar Latvijas piemēriem un rezultātiem par sekmīgu politikas īstenošanu.  Lūdzam svītrot dubulti norādīto vārdu “nepieciešams”.  Nav skaidrs, kāpēc “Mērķis” ir norādīts ar lielo “M”. Lūdzam precizēt. | **Ņemts vērā.**  Ziņojums papildināts ar ESAO informāciju par ekodizaina politikas īstenošanu Latvijā. | Precizētā Ziņojuma projekta 1.2.1. apakšnodaļa |
| 7. | Ziņojuma projekta 1.2.3. apakšnodaļa | **Ekonomikas ministrija**  Ziņojuma 1.2.3. nodaļas “Noslēgtu materiālu ciklu veidošana” 10.lpp tiek norādīts “Inovāciju virzībai nepieciešams veicināt sadarbību arī starp ražošanas uzņēmumiem un starp nozarēm – industriālo simbiozi.” Lūdzam šo formulējumu izteikt sekojošā redakcijā: “Inovāciju virzībai nepieciešams veicināt starpnozaru sadarbību. Aprites ekonomikas lomas akcentēšana viedās specializācijas stratēģijā dotu stimulu pētniecības, tehnoloģiju attīstības un inovācijas radīšanai šajā jomā”. | **Ņemts vērā.** | Precizētā Ziņojuma projekta 1.2.3. apakšnodaļa |
| 8. | Ziņojuma projekta 1.2.4. apakšnodaļa | **Latvijas Lielo pilsētu asociācija**  Lūdzam Informatīvo ziņojumu (11 lpp) papildināt ar informāciju par EK ieguldīto investīciju apmēru un ietekmi Latvijas aprites ekonomiku sadalījumā pa programmām. | **Ņemts vērā.** | Precizētā Ziņojuma projekta 1.2.4.apakšnodaļa |
| 9. | Ziņojuma projekta 2.1.2.apakšnodaļa | **Ekonomikas ministrija**  Lūdzam skaidrot Ziņojuma 2.1.2. nodaļā “Neefektīva materiālu izmantošana ražošanā” lietoto jēdzienu “primārie atkritumi”, kā arī lietot konkrētas atsauces uz 2.1.2.nodaļas pirmajā daļā minēto statistiku. | **Ņemts vērā.** | Precizētā Ziņojuma projekta 2.1.2. apakšnodaļa |
| 10. | Ziņojuma projekta 2.1.2.apakšnodaļa | **Ekonomikas ministrija**  Ziņojuma 2.1.2. nodaļas “Neefektīva materiālu izmantošana ražošanā” 14.lpp tiek norādīts “No Latvijas ziņojuma Apvienoto Nāciju Organizācijai par ilgtspējīgas attīstības mērķu ieviešanu un Ziņojuma par Latvija 2030 un NAP 2020 ieviešanu var secināt, ka uzņēmējdarbības sektorā un inovāciju attīstībā Latvijā ir vēl daudz nepārvarētu šķēršļu, un arī bremzējošu faktoru.” Lūdzam formulējumu “[…]..ir vēl daudz nepārvarētu šķēršļu, un arī bremzējošu faktoru.” Izteikt sekojošā redakcijā “kā galvenie izaicinājumi minami nepietiekamais valsts un privātā sektora ieguldījumu apjoms pētniecībā un attīstībā, vājā sadarbībā starp zinātnes un uzņēmējdarbība sektoru un izpratnes trūkums par pētniecības, attīstības un inovācijas lomu konkurētspējas priekšrocību radīšanā un produktivitātes paaugstināšanā”. | **Ņemts vērā.** | Precizētā Ziņojuma projekta 2.1.2. apakšnodaļa |
| 11. | Ziņojuma projekta 2.1.2. apakšnodaļa | **Latvijas Lielo pilsētu asociācija**  Lūdzam papildināt (13. lpp) ar šādu informāciju:   * Radītie atkritumi uz 1 iedzīvotāju; * Salīdzinājums ar ES vidējo, Ziemeļvalstīm un Vāciju | **Ņemts vērā.**  Ziņojums papildināts ar pieprasītajiem statistikas datiem. | Precizētā Ziņojuma projekta 2.1.2.apakšnodaļa |
| 12. | Ziņojuma projekta 2.1.2. apakšnodaļa | **Latvijas Lielo pilsētu asociācija**  Ziņojuma 14. lpp:  *“ilgtspējīgas attīstības mērķu ieviešanu un Ziņojuma par Latvija 2030 un NAP 2020 ieviešanu var secināt, ka uzņēmējdarbības sektorā un inovāciju attīstībā Latvijā ir vēl daudz nepārvarētu šķēršļu, un arī bremzējošu faktoru. Tas izpaužas arī Latvijas spējā ieviest inovatīvās idejās balstītus attīstības modeļus. Zemā produktivitāte tieši ietekmē resursu produktivitāti, kas ir viens no aprites ekonomikas rādītājiem.”*  Ko nozīmē vārds “daudz”? **Lūdzam vārda “daudz” vietā norādīt konkrēti, kādi ir šķēršļi un bremzējoši faktori.**.  **Lūdzam** apgalvojumu “Zemā produktivitāte tieši ietekmē resursu produktivitāti, kas ir viens no aprites ekonomikas rādītājiem” **papildināt ar salīdzinošo statistiku.** | **Ņemts vērā.**  2.1.2. apakšnodaļa precizēta un papildināta ar pieprasītajiem statistikas datiem. | Precizētā Ziņojuma projekta 2.1.2.apakšnodaļa |
| 13. | Ziņojuma projekta 2.1.2. apakšnodaļa | **Latvijas Lielo pilsētu asociācija**  Ziņojuma 14. lpp.: “*Lai arī daudzi uzņēmumi ir ieinteresēti samazināt savas ražošanas izmaksas un to arī dara, tomēr attiecībā uz resursu efektivitātes pasākumu ieviešanu Latvijas MVU ES mērogā ierindojas pēdējā desmitniekā. Zemi ir arī rādītāji, kas raksturo zaļo produktu un zaļo pakalpojumu īpatsvaru MVU darbībā. Tai pat laikā MVU īpatsvars, kas saņēmis valsts atbalstu šādu zaļo produktu ražošanai pārsniedz ES vidējos rādītājus. Latvija ir viena no pāris ES valstīm, kur neviens uzņēmums nav reģistrējies Eiropas brīvprātīgās vides pārvaldības un audita sistēmas ieviešanai (EMAS).”*   1. Uzskatam, ka visi uzņēmumi ir ieinteresēti samazināt savas ražošanas izmaksas. **Piedāvājam svītrot vārdu “daudzi”.** 2. **Lūdzam** apgalvojumu “MVU īpatsvars, kas saņēmis valsts atbalstu šādu zaļo produktu ražošanai pārsniedz ES vidējos rādītājus” **papildināt ar statistiku**.   **Lūdzam vārda “pāris” vietā norādīt šīs divas valstis.** | **Ņemts vērā.**   1. Vārds “daudzi” svītrots. 2. Apgalvojums “MVU īpatsvars, kas saņēmis valsts atbalstu šādu zaļo produktu ražošanai pārsniedz ES vidējos rādītājus” papildināts ar statistiku. 3. Informācija precizēta. | Precizētā Ziņojuma projekta 2.1.2. apakšnodaļa |
| 14. | Ziņojuma projekta 2.1.2. apakšnodaļa | **Latvijas Lielo pilsētu asociācija**  Ziņojuma 14.lpp: *“Aprites ekonomikā būtu jāveicina atjaunojamo resursu izmantošana pēc kaskādes principa, kas paredz vairākus atkārtotas izmantošanas un pārstrādes ciklus.”*  **Lūdzam Informatīvo ziņojumu papildināt ar “kaskādes principa” definīciju.** | **Ņemts vērā.**  Ziņojums papildināts ar “kaskādes principa” definīciju. | Precizētā Ziņojuma projekta 2.1.2. apakšnodaļa |
| 15. | Ziņojuma projekta 2.1.3. apakšnodaļa | **Latvijas Lielo pilsētu asociācija**  Ziņojuma 14.lpp: ***“****Otrreizējo izejvielu izmantošanas radītājs Latvijā ir zemāks kā ES vidēji (attiecīgi 3,8% un 11,4% no kopējās izejvielu plūsmas 2014. gadā). Lai gan šai sakarā Latvijā vērojams neliels progress.”*  **Lūdzam apgalvojumu “Latvijā vērojams neliels progress” pamatot ar datiem.** | **Ņemts vērā.**  Ziņojums papildināts ar pieprasītajiem statistikas datiem. | Precizētā Ziņojuma projekta 2.1.3. apakšnodaļa |
| 16. | Ziņojuma projekta 2.1.3. apakšnodaļa | **Latvijas Lielo pilsētu asociācija**  Ziņojuma 14.lpp: *“Latvija eksportē nozīmīgus atkritumu apjomus, kas būtu izmantojami kā otrreizējo izejvielu avots Latvijas tautsaimniecībā. Atkritumu apjoma eksporta lielāko daļu (70-80%) veido metāllūžņu eksports, tam seko papīrs un kartons. Latvijas ekonomikas nelielie mērogi un iedzīvotāju labklājība, kas ir zem ES vidējā līmeņa, ir faktori, kas ietekmē kopējo patēriņa apjomu, kas savukārt ir tieši saistīts ar ražošanai nepieciešamo materiālu plūsmu. (…)”*  **Lūdzam papildināt ar datiem par eksporta apjomu** līdzīgi kā ir rakstīts par importu. | **Ņemts vērā.**  Ziņojums papildināts ar datiem par eksporta apjoma datiem. | Precizētā Ziņojuma projekta 2.1.3. apakšnodaļa |
| 17. | Ziņojuma projekta 2.2.2.apakšnodaļa | **Finanšu ministrija**  Ziņojuma projekta sadaļā 2.2.2. Politikas instrumenti aprites ekonomikas veicināšanai par otrreizējo materiālu tirgu ir minēts, ka patlaban vienīgais instruments, kas darbojas, ir dabas resursu nodoklis (DRN) un nelielā apmērā – zaļais publiskais iepirkums (ZPI) –, ņemot vērā, ka katru gadu tiek būtiski palielinātas dabas resursu nodokļu likmes, lūdzam precizēt ziņojuma projektu, norādot, vai bez jau ziņojuma projektā minētajiem instrumentiem ir plānoti vēl citi politikas instrumenti aprites ekonomikas veicināšanai. | **Ņemts vērā.** | Precizētā Ziņojuma projekta 2.2.2. apakšnodaļa |
| 18. | Ziņojuma projekta 2.2.3. apakšnodaļa | **Finanšu ministrija**  Ziņojuma projekta sadaļā 2.2.3. minēts, ka atsevišķas iniciatīvas uzņēmējdarbības un tirdzniecības sektorā, kā arī iedzīvotāju aktivitātes norāda uz sabiedrības interesi pāriet uz ilgtspējīgākiem patēriņa modeļiem un mazināt sadzīves atkritumu apjomus, lūdzam papildināt 2.1.4. sadaļu, iekļaujot tajā šādus šķēršļu veidus:   * Sabiedrības attieksme pret patēriņu – iedzīvotājiem ir grūti mainīt ieradumus un sākt šķirot atkritumus; * Nepietiekama infrastruktūras pieejamība – nav iespējams izvietot šķirošanas konteinerus iedzīvotāju dzīvesvietas tuvumā; * Kontroles trūkums – faktiskās darbības neatbilstība dokumentos norādītam. | **Ņemts vērā.** | Precizētā Ziņojuma projekta 2.1.4. apakšnodaļa |
| 19. | Ziņojuma projekta 2.2.3.apakšnodaļa | **Labklājības ministrija**  Iepazīstoties ar Informatīvā ziņojuma projekta sadaļu “2.2.3. Sabiedrības iniciatīvas atkritumu apjoma samazināšanai”, var kļūdaini secināt, ka šajā sadaļā minētie uzņēmumi (“Homo ecos” un “Zero Waste”), kā arī citi  bezatkritumu koncepta uzņēmumi ir sociālie uzņēmumi. Jāņem vērā, ka ne visi uzņēmumi, kuri darbojas pēc bezatkritumu (zero waste) principa, atbilst sociālā uzņēmuma kritērijiem, līdz ar to būtu nekorekti (maldinoši) apgalvot, ka aprites ekonomika sniedz iespēju sociālās uzņēmējdarbības attīstībai. Lūdzam sadaļā “2.2.3. Sabiedrības iniciatīvas atkritumu apjoma samazināšanai” otro rindkopu precizēt redakcionāli, izsakot šādi: “Sociālie uzņēmumi var kalpot arī kā platforma aprites ekonomikas popularizēšanai, par ko liecina arī kādas no Rīgas kafejnīcām darbība. Vienlaikus secināms, ka ārpus sociālās uzņēmējdarbības ietvara Rīgā un patlaban jau arī citās pilsētās darbojas vairāki bezatkritumu koncepta veikali, kuru ideja ir iztikt bez iepakojuma vai izmantot vairākkārtīgi lietojamu iepakojumu.” | **Panākta vienošanās saskaņošanas procesā.**  Jautājums apspriests 2020. gada 28. janvāra starpinstitūciju sanāksmē. Ziņojums precizēts, ņemot vērā Labklājības ministrijas atzinumu. | Precizētā Ziņojuma projekta 2.2.3. apakšnodaļa |
| 20. | Ziņojuma projekta 2.2.3.apakšnodaļa | **Latvijas Lielo pilsētu asociācija**  Ziņojuma 17.-18.lpp:  *“Aprites ekonomika sniedz iespēju sociālās uzņēmējdarbības attīstībai. Rīgā un patlaban jau arī citās pilsētās darbojas vairāki bezatkritumu koncepta veikali, kuru ideja ir iztikt bez iepakojuma vai izmantot vairākkārtīgi lietojamu iepakojumu. Līdzīga ideja darbojas arī kādā no Rīgas kafejnīcām*.  **Lūdzam konkretizēt.** | **Ņemts vērā.**  Ziņojums papildināts ar pieprasīto informāciju. | Precizētā Ziņojuma projekta 2.2.3.apakšnodaļa |
| 21. | Ziņojuma projekta 2.2.4.apakšnodaļa | **Ekonomikas ministrija**  Lūdzam precizēt Ziņojuma 2.2.4. nodaļu “Aprites ekonomikas integrācija nozaru politikās” izslēdzot atsauci uz “Stratēģijā Latvijas oglekļa mazietilpīgai attīstībai līdz 2050. gadam”, jo minētā dokumenta izstrāde nav pabeigta, tādēļ tas nav norādāms pie esošajām rīcībpolitikām. | **Ņemts vērā.** | Precizētā Ziņojuma projekta 2.2.4.apakšnodaļa |
| 22. | Ziņojuma projekta 3.nodaļa | **Finanšu ministrija**  Ņemot vērā, ka 3.sadaļā ir noteikts uzdevums “Informēšana un izglītošanas pasākumi sabiedrības patēriņa un uzvedības modeļu ietekmēšanai, labākās prakses izplatīšana un godināšana” (29.uzdevums), taču nav sniegta informācija par to, cik efektīvi un kādi bija līdz šim veiktie informēšanas un izglītošanas pasākumi, lūdzam šādu informāciju iekļaut ziņojuma projektā. | **Ņemts vērā.** | Precizētā Ziņojuma projekta 2.4. apakšnodaļa, 20. lpp. |
| 23. | Ziņojuma projekta 3.nodaļa | **Finanšu ministrija**  Lūdzam papildināt ziņojuma projekta 3.sadaļu ar datumiem vai laika periodiem, kad ir plānots ieviest konkrētus uzdevumus. | **Ņemts vērā.**  Ziņojuma projekts ar pieprasīto informāciju papildināts ziņojuma ievaddaļā. | Precizētā Ziņojuma projekta ievads |
| 24. | Ziņojuma projekta 3.nodaļa | **Ekonomikas ministrija**  Lūdzam Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 6.uzdevumā “*Ekodizaina ideju attīstība ražošanā un produktu izstrādē, izglītībā un inovācijās saistībā arī ar produktu politikas pilnveidošanu”* kā atbildīgo ministriju norādīt Vides aizsardzības un reģionālās attīstības ministriju un Ekonomikas ministriju kā līdzatbildīgo ministriju. Vēršam uzmanību, ka Ekonomikas ministrija šobrīd nav paredzējusi īstenot atbalsta aktivitātes, kas paredz tieši ekodizaina risinājumu izstrādi un ieviešanu ražošanā. Vienlaikus esošajās Ekonomikas ministrijas atbalsta programmās un nākamajā plānošanas periodā ieviešamajās programmās var tikt atbalstīti projekti, kas paredz ekodizaina risinājumu izstrādi un ieviešanu. | **Ņemts vērā.** | Precizētā Ziņojuma projekta 3. nodaļa |
| 25. | Ziņojuma projekta 3.nodaļa | **Ekonomikas ministrija**  Lūdzam precizēt un pārformulēt Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 8. uzdevumu *“Slēgtu materiālu ciklu un labāko pieejamo tehnoloģiju ieviešana ražošanā, jaunākās paaudzes pārstrādes tehnoloģiju attīstība”*, 9. uzdevumu *“Jaunu biznesa modeļu veicināšana preču ražošanā un izplatīšanā*” un 15.uzdevumu *“Ilgtspējīgu biroja un koplietošanas telpu un citu resursu izmantošanas konceptu attīstība”*, ņemot vērā to, ka šo pasākumu ieviešanu pēc būtības var nodrošināt tikai paši komersanti, savukārt valsts pārvalde var veidot atbalsta programmas inovācijām vai tehnoloģiju ieviešanai. Vienlaikus lūdzam izvērtēt vai 8. un 9. uzdevuma rīcība pēc būtības nepārklājas. | **Ņemts vērā.**  Uzdevumu formulējums mainīts, precizējot valsts pārvaldes iestāžu iesaisti uzdevumu izpildē kā šo inovāciju un tehnoloģiju atbalsta programmu ieviesējus un uzturētājus.  8. un 9. uzdevuma rīcība pēc būtības nepārklājas, jo 8. uzdevumā uzsvars ir uz jau esošo ražošanas sistēmu optimizācijas veicināšanu, bet 9. uzdevumā uzsvars ir uz pilnīgi jaunu uzņēmējdarbības modeļu izveides veicināšanu. | Precizētā Ziņojuma projekta 3. nodaļa |
| 26. | Ziņojuma projekta 3.nodaļa | **Ekonomikas ministrija**  Lūdzam Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 8. uzdevumā “*Slēgtu materiālu ciklu un labāko pieejamo tehnoloģiju ieviešana ražošanā, jaunākās paaudzes pārstrādes tehnoloģiju attīstība”*, 9. uzdevumā *“Jaunu biznesa modeļu veicināšana preču ražošanā un izplatīšanā”* kā atbildīgo ministriju norādīt Vides aizsardzības un reģionālās attīstības ministriju un Ekonomikas ministriju kā līdzatbildīgo ministriju. Norādām, ka Ekonomikas ministrija šobrīd nav paredzējusi īstenot atbalsta aktivitātes, kas paredz slēgtu materiālu ciklu, labāko pieejamo tehnoloģiju, kā arī jaunākās paaudzes pārstrādes tehnoloģiju risinājumu izstrādi un ieviešanu ražošanā, kā arī nav paredzējusi īstenot atbalsta aktivitātes, kas paredz atbalstu jaunu biznesa modeļu veicināšanai preču ražošanā un izplatīšanā. Vienlaikus esošajās Ekonomikas ministrijas atbalsta programmās un nākamajā plānošanas periodā ieviešamajās programmās var tikt atbalstīti projekti, kas paredz šādu aktivitāšu īstenošanu. | **Ņemts vērā.** | Precizētā Ziņojuma projekta 3. nodaļa |
| 27. | Ziņojuma projekta 3.nodaļa | **Ekonomikas ministrija**  Lūdzam Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 11.uzdevumā *“Atbalsts sociālajai uzņēmējdarbībai un sociālajām inovācijām”* kā atbildīgo ministriju norādīt Labklājības ministriju un Ekonomikas ministriju kā līdzatbildīgo ministriju, jo saskaņā ar Ministru kabineta 2004.gada 27.janvāra noteikumu Nr.49 “Labklājības ministrijas nolikums” 1.punktu “Labklājības ministrija ir vadošā valsts pārvaldes iestāde darba, sociālās aizsardzības, bērnu un ģimenes tiesību, kā arī personu ar invaliditāti vienlīdzīgu iespēju un dzimumu līdztiesības jomā.” Vienlaikus vēršam uzmanību, ka Labklājības ministrija ir atbildīgā institūcija par sociālās uzņēmējdarbības atbalsta pasākumu īstenošanu un ieviešanu. | **Panākta vienošanās saskaņošanas procesā.**  Jautājums apspriests 2020. gada 28. janvāra starpinstitūciju sanāksmē. Ziņojums precizēts, ņemot vērā Ekonomikas ministrijas atzinumu. | Precizētā Ziņojuma projekta 3. nodaļa |
| 28. | Ziņojuma projekta 3.nodaļa | **Ekonomikas ministrija**  Lūdzam Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 15.uzdevumā *“Ilgtspējīgu biroja un koplietošanas telpu un citu resursu izmantošanas konceptu attīstība”* kā atbildīgo ministriju norādīt Finanšu ministriju. | **Panākta vienošanās saskaņošanas procesā.**  Jautājums apspriests 2020. gada 6. marta starpinstitūciju sanāksmē. Plāns atbilstoši precizēts. | Precizētā Ziņojuma projekta 3. nodaļa |
| 29. | Ziņojuma projekta 3.nodaļa | **Ekonomikas ministrija**  Lūdzam pie Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 16.uzdevuma *“Materiālu un koksnes izmantošanas būvniecībā veicināšana un būvniecības prasību pilnveidošana”* skaidrot par kādu materiālu izmantošanas veicināšanu tiek runāts. | **Ņemts vērā.** | Precizētā Ziņojuma projekta 3.nodaļa |
| 30. | Ziņojuma projekta 3.nodaļa | **Ekonomikas ministrija**  Lūdzam no Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 23.uzdevuma “*Zaļā iepirkuma realizācijā pašvaldībās, balstoties uz aprites ekonomikas principiem”* Ekonomikas ministriju izslēgt no līdzatbildīgās ministrijas, jo zaļā iepirkuma organizēšana neietilpst Ekonomikas ministrijas kompetencē. | **Ņemts vērā.** | Precizētā Ziņojuma projekta 3.nodaļa |
| 31. | Ziņojuma projekta 3.nodaļa | **Ekonomikas ministrija**  Lūdzam Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 24.uzdevumā *“Viedās mobilitātes attīstība”* kā līdzatbildīgo norādīt arī Ekonomikas ministriju. | **Ņemts vērā.** | Precizētā Ziņojuma projekta 3.nodaļa |
| 32. | Ziņojuma projekta 3.nodaļa | **Ekonomikas ministrija**  Lūdzam Ziņojuma 3.sadaļas “Galvenie rīcības virzieni, uzdevumi, iesaistītās puses aprites ekonomikas ieviešanā” 31. uzdevumā *“Konsultatīvo pakalpojumu un informatīvo pasākumu attīstība aprites ekonomikas pratības pilnveidei un konkrētu projektu uzsākšanai dažādās nozarēs”* kā atbildīgo ministriju norādīt Vides aizsardzības un reģionālās attīstības ministriju. Vēršam uzmanību, ka Ekonomikas ministrija var sniegt atbalstu Vides aizsardzības un reģionālās attīstības ministrijai konsultēšanas un informēšanas pasākumus ietvaros tikai caur Ekonomikas ministrijas informēšanas pasākumiem vai izplatot informāciju pa Ekonomikas ministrijas komunikācijas kanāliem. | **Ņemts vērā.** | Precizētā Ziņojuma projekta 3.nodaļa |
| 33. | Ziņojuma projekta 3.nodaļa | **Labklājības ministrija**  Lūdzam sadaļā “3. Galvenie rīcību virzieni, uzdevumi, iesaistītās puses aprites ekonomikas ieviešanā” precizēt 11. uzdevuma redakciju un to noteikt “11. Atbalsts sociālajām inovācijām un sociālajai uzņēmējdarbībai”. Jēdziens “sociālā inovācija” ir plašāks nekā “sociālā uzņēmējdarbība” un šāds uzdevuma definējums precīzāk atbilstu loģiskai secībai, kā arī uzdevumu tabulā norādītajam atbildību sadalījumam. | **Ņemts vērā.**  Jautājums apspriests 2020. gada 28. janvāra starpinstitūciju sanāksmē. | Precizētā Ziņojuma projekta 3.nodaļa |
| 34. | Ziņojuma projekta 3.nodaļa | **Satiksmes ministrija**  Informatīvā ziņojuma 3.sadaļas “Galvenie rīcību virzieni, uzdevumi, iesaistītās puses aprites ekonomikas ieviešanā” tabulas 6.punktā “Pašvaldību lomas stiprināšana aprites ekonomikas principu ieviešanā” ir ietverts uzdevums “24. Viedās mobilitātes attīstība”, kurā Satiksmes ministrija ir norādīta kā atbildīgā institūcija.  Ņemot vērā, ka informatīvajā ziņojumā nav ietverts termina “viedā mobilitāte” skaidrojums, lūdzam precizēt informatīvo ziņojumu, papildinot to ar minētā termina skaidrojumu. | **Ņemts vērā.** | Precizētā Ziņojuma projekta 3.nodaļa |
| 35. | Ziņojuma projekta 3.nodaļa | **Satiksmes ministrija**  Satiksmes ministrija norāda, ka informatīvā ziņojuma 3.sadaļas “Galvenie rīcību virzieni, uzdevumi, iesaistītās puses aprites ekonomikas ieviešanā” tabulas 6.punkta “Pašvaldību lomas stiprināšana aprites ekonomikas principu ieviešanā” uzdevumā “24. Viedās mobilitātes attīstība” kā atbildīgā institūcija uzdevuma īstenošanā būtu jānosaka Vides aizsardzības un reģionālās attīstības ministrija (VARAM), jo Satiksmes ministrija nevar ierosināt pašvaldībām specifiskus ierobežojumus vai īstenot veicinošus pasākumus bez tiešas VARAM iesaistes. | **Ņemts vērā.** | Precizētā Ziņojuma projekta 3.nodaļa |
| 36. | Ziņojuma projekta 3.nodaļa | **Zemkopības ministrija** Izteikt 3.nodaļas “Galvenie rīcību virzieni, uzdevumi, iesaistītās puses aprites ekonomikas ieviešanā” 20.punkta uzdevumu sekojošā redakcijā: “*Pārtikas pārdales sistēmas attīstība, t.sk. iesaistot pārtikas banku un sociālās uzņēmējdarbības sektoru.*” | **Ņemts vērā.** | Precizētā Ziņojuma projekta 3.nodaļa |
| 37. | Ziņojuma projekta 3.nodaļa | Zemkopības ministrijaIzteikt 3.nodaļas “Galvenie rīcību virzieni, uzdevumi, iesaistītās puses aprites ekonomikas ieviešanā” 22.punkta sadaļu “Līdzatbildīgas ministrijas un iestādes un citas iesaistītās puses \*” sekojošā redakcijā: “*Pašvaldības, NVO, uzņēmēji, VARAM, VM, IZM*” | **Ņemts vērā.** | Precizētā Ziņojuma projekta 3.nodaļa |
| 38. | Ziņojuma projekta 3.nodaļa | **Pārresoru koordinācijas centrs**  Lūdzam papildināt Projekta 3.sadaļu “Galvenie rīcību virzieni, uzdevumi, iesaistītās puses aprites ekonomikas ieviešanā” ar informāciju par uzdevumu izpildes termiņiem (indikatīvajiem), jo esošajā redakcijā minētie formulējumi nav uzskatāmi par uzdevumiem, bet gan drīzāk principiem, kuru praktiskā ieviešana prognozējami sekmēsies tādā pašā līmenī, kā šobrīd - sporādiski atsevišķās nozarēs. Turklāt atskaites punktu trūkums nākotnē neļaus spriest par stratēģijas ieviešanas sekmēm; | **Panākta vienošanās saskaņošanas procesā.**  Jautājums apspriests 2020. gada 28. janvāra starpinstitūciju sanāksmē. Ziņojums precizēts, ņemot vērā Pārresoru koordinācijas centra atzinumu. | Precizētā Ziņojuma projekta ievads |
| 39. | Ziņojuma projekta 3.nodaļa | **Pārresoru koordinācijas centrs**  Lūdzam papildināt Projekta 3.sadaļu “Galvenie rīcību virzieni, uzdevumi, iesaistītās puses aprites ekonomikas ieviešanā” ar informāciju par uzdevumu finansēšanu, norādot finansēšanas instrumentus aprites ekonomikas veicināšanai. Papildus lūdzam papildināt Projektu, iezīmējot finansēšanas principus, piemēram, ka būtu nepieciešami kritēriji labvēlīgāku lēmumu par finansēšanu nodrošināšanai gadījumos, kad tiek ievēroti aprites ekonomikas principi (kā praktisku piemēru var minēt zaļās obligācijas). Uzskatām, ka aprites ekonomikas principu ieviešanai ir jāparedz finanšu un kapitāla tirgus iespēju izmantošana; | **Panākta vienošanās saskaņošanas procesā.**  Jautājums apspriests 2020. gada 28. janvāra starpinstitūciju sanāksmē. Ziņojums precizēts, ņemot vērā Pārresoru koordinācijas centra atzinumu. | Precizētā Ziņojuma projekta ievads |
| 40. | Ziņojuma projekta 3.nodaļa | **Latvijas Lielo pilsētu asociācija**  Lūdzam papildināt tabulu ar finansējuma avotiem un kādu problēmu plānots risināt katra uzdevuma ietvaros. | **Ņemts vērā.**  Ziņojuma projekts ar pieprasīto informāciju papildināts ziņojuma ievaddaļā. | Precizētā Ziņojuma projekta ievads |
| 41. | Ziņojuma projekts kopumā | **Ekonomikas ministrija**  Lūdzam Ziņojumā akcentēt, ka atkrituma sektora politikas uzlabojumi sekmē un tie ir nepieciešami Latvijai noteikto saistošo ne-ETS sektora siltumnīcefekta gāzu emisiju samazināšanas mērķu sasniegšanai. | **Ņemts vērā.** | Precizētais Ziņojuma projekts |
| 42. | Ziņojuma projekts kopumā | **Ekonomikas ministrija**  Izstrādājot galvenos rīcības virzienus, lūdzam ņemt vērā, ka 2018.gada 11.decembra Eiropas parlamenta un padomes direktīva (ES) 2018/2001 *par no atjaunojamajiem energoresursiem iegūtas enerģijas izmantošanas veicināšanu (pārstrādāta redakcija)* (turpmāk – direktīva 2018/2001) paredz, ka izstrādājot no atjaunojamajiem energoresursiem iegūtas enerģijas atbalsta shēmas, dalībvalstīm būtu jāapsver pieejamais biomasas ilgtspējīga piedāvājuma apjoms un pienācīgi jāņem vērā aprites ekonomikas un atkritumu apsaimniekošanas hierarhijas principi, kas noteikti 2008.gada 19.novembra Eiropas Parlamenta un Padomes Direktīvā 2008/98/EK. Tāpat dalībvalstīm būtu jāizvairās no kropļojošām situācijām, kuru rezultātā pārāk daudz resursu tiek importēts no trešām valstīm. Vienlaikus direktīva 2018/2001 nosaka prasības attiecībā uz ilgtspējas un siltumnīcefekta gāzu emisiju ietaupījuma kritērijiem biodegvielām, bioloģiskajiem šķidrajiem kurināmajiem un biomasas kurināmajiem/degvielām. | **Ņemts vērā.** | Precizētais Ziņojuma projekts |
| 43. | Ziņojuma projekts kopumā | **Ekonomikas ministrija**  Izstrādājot galvenos rīcības virzienus, lūdzam ņemt vērā, ka jau līdzšinējā plānošanas periodā ir sniegts atbalsts rūpniecības uzņēmumiem energoefektivitātes pasākumu veikšanai (piemēram, pasākums “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē”) un šāda veida pasākumu turpināšana ir piedāvāta arī Nacionālā enerģētikas un klimata plāna 2021. - 2030.gadam projektā. | **Ņemts vērā.** | Precizētais Ziņojuma projekts |
| 44. | Ziņojuma projekts kopumā | **Pārresoru koordinācijas centrs**  Lūdzam papildināt informatīvo ziņojumu, norādot saistību ar Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 63.2.pasākumu, kurš paredz, ka līdz 30.10.2022. tiks izstrādāts un iesniegts MK pasākumu plāns aprites ekonomikas attīstībai Latvijā. | **Panākta vienošanās saskaņošanas procesā.**  Jautājums apspriests 2020. gada 28. janvāra starpinstitūciju sanāksmē. Ziņojums precizēts, ņemot vērā Pārresoru koordinācijas centra atzinumu. | Precizētā Ziņojuma projekts ievads |
| 45. | Ziņojuma projekts kopumā | **Pārresoru koordinācijas centrs**  Lūdzam papildināt Projektu, precīzi norādot stratēģijas mērķi. | **Ņemts vērā.**  Ziņojuma projekta stratēģiskais mērķis papildināts ziņojuma ievaddaļā. | Precizētā Ziņojuma projekts ievads |
| **Saņemtie iebildumi pēc 2020. gada 28. janvāra starpinstitūciju sanāksmes** | | | | |
| 46. | Plāna projekts kopumā | **Pārresoru koordinācijas centrs**  Ņemot vērā, ka projektam ir politikas plānošanas dokumenta pazīmes - ir noteikti aprites ekonomikas (turpmāk – AE) politikas attīstības rīcības virzieni, uzdevumi, kā arī identificēts mērķis, un skaidri norādīta nepieciešamība aktualizēt dažādu nozaru politiku sinerģiju AE ieviešanā, lūdzam projektu izstrādāt atbilstoši MK 2014.gada 2.decembra noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” kārtībai, izvēloties AE izstrādei atbilstošāko politikas plānošanas dokumenta veidu. Vai arī izstrādāt AE politikas ieviešanas alternatīvu – principu noteikšana visām tautsaimniecības nozarēm). | **Ņemts vērā.**  Pēc jautājuma apspriedes 2020. gada 28. janvāra starpinstitūciju sanāksmē, Informatīvais ziņojums ir atbilstoši pārveidots par Plānu. | Precizētais Plāna projekts |
| 47. | Plāna projekta ievads, 3. lpp. | **Pārresoru koordinācijas centrs**  Norādām uz projektā definētā mērķa un tajā identificēto uzdevumu pretrunu, kur vienā gadījumā AE politikas uzsvars ir uz sabiedrības informēšanu un redzējuma veidošanu, bet otrā –uzdevumu definēšanu gan uzņēmējiem, gan citu nozaru politiku plānotājiem. Ievērojot minēto, aicinām precizēt mērķa definējumu sasaistē ar plānotajiem uzdevumiem, ietverot tajā sasniedzamo ambīciju. | **Ņemts vērā.**  Pēc jautājuma apspriedes 2020. gada 28. janvāra starpinstitūciju sanāksmē, projekta mērķis ir atbilstoši precizēts. | Precizētā Plāna projekta ievads, 3. lpp. |
| 48. | Plāna projekts kopumā | **Pārresoru koordinācijas centrs**  Projektā norādīs, ka viens no AE stratēģijas uzdevumiem ir īstenot virzību uz nacionālajos politikas plānošanas dokumentos noteiktajiem resursu produktivitātes mērķiem. Lai nodrošinātu saprotamu un izsekojamu plānoto AE politikas mērķa / uzdevumu integrācijas mehānismu citu nozaru plānošanas dokumentos, lūdzam projektā noteikt izmērāmu, skaitliski raksturojamu AE attīstības mērķi un rezultatīvos rādītājus, kas ir sinerģijā (uzraugāmo faktoru dažādu dimensiju novērtēšanā) ar 1) Latvijas ilgtspējīgas attīstības stratēģiju līdz 2030 gadam (saderīgi indikatori ar AE politiku - dabas resursu izmantošanas produktivitātes rādītājs un pārstrādāto atkritumu īpatsvars) un 2) ar citu nozaru politikas plānošanas dokumentiem, kuriem ir saistoši AE politikas sasniegumi (piemēram, informatīvo ziņojumu “Latvijas bioekonomikas stratēģija 2030.gadam”). Vienlaicīgi atgādinām, ka projektam ir jābūt sasaistē ar Nacionālā attīstības plāna 2021 – 2027.gadam projekta mērķiem un rādītājiem. | **Ņemts vērā.** | Precizētā Plāna projekta 4. nodaļa |
| 49. | Plāna projekts kopumā | **Pārresoru koordinācijas centrs**  Projekta aprakstošajā daļā ir norādīts, ka jāsniedz atbalsts rūpniecības bāzes pielāgošanai (13.lpp). Ievērojot minēto, lūdzam precizēt, kādi faktori ir ieviešami Latvijas tautsaimniecībā, kas indicēs par rūpniecības bāzes pielāgošanos aprites ekonomikai. Minētā informācija sekmēs veidot atbalsta kritērijus nozaru politiku pasākumiem, kas paredz investīcijas materiālajos ieguldījumos, infrastruktūras attīstībā. | **Panākta vienošanās saskaņošanas procesā.**  Jautājums apspriests 2020. gada 6. marta starpinstitūciju sanāksmē. Plāns atbilstoši precizēts.  2.1. sadaļā aprakstītie atbalsta pasākumus ietekmējošie faktori par rūpniecības bāzes pielāgošanu aprites ekonomikai ir sagatavoti daudz vispārīgāki par tiem faktoriem, kas attiecas uz atkritumu/resursu apsaimniekošanu, jo aprites ekonomikas ietekmi uz lielapjoma ražošanas procesiem pagaidām nevar novērtēt ar praksē pārbaudītiem faktoriem, tā iemesla dēļ, ka aprites ekonomikas modelis lielapjoma ražošanā praktiski nav ieviests.  Pieprasītā informācija daļēji ietverta 4. nodaļas 2. rīcības virziena “Resursu produktivitātes uzlabošana visās tautsaimniecības nozarēs” pasākumos. | Precizētā Plāna projekta 4. nodaļa, 29. un 30. lpp. |
| 50. | Plāna projekta 2.1. apakšnodaļa, 17. lpp. | **Pārresoru koordinācijas centrs**  Projekta 15.lpp norādīts, ka Aprites ekonomikā izmantotā rādītāja – resursu produktivitātes aprēķini liecina, ka dabas resursu izmantošana Latvijas tautsaimniecībā pagaidām nav pietiekami efektīva. Ievērojot minēto, lūdzam minēto rindkopu papildināt ar skaitliskām vērtībām par efektivitātes un ne efektivitātes slieksni. | **Panākta vienošanās saskaņošanas procesā.**  Jautājums apspriests 2020. gada 6. marta starpinstitūciju sanāksmē. Plāns atbilstoši precizēts.  2.1. sadaļā iekļautais ES resursu produktivitātes vidējais rādītājs praksē tiek lietots arī kā salīdzinošais efektivitātes slieksnis, tādējādi salīdzinošās analīzes procesā, vērtējot pēc ES un ESAO resursu produktivitātes vidējām vērtībām, kuru dalībniece ir arī Latvija, ir uzskatāms, ka Latvijas resursu efektivitāte ir zem šo valstu vidējās grupu vērtības, un ir uzskatāma par efektivitātes slieksni šī Plāna izpratnes kontekstā. Neefektivitātes slieksnis kā vērtība šajā Plāna netiek aplūkots. | Precizētā Plāna projekta 2.1. apakšnodaļa, 17. lpp. |
| 51. | Plāna projekta 4. nodaļa | **Pārresoru koordinācijas centrs**  Projekta 15.lpp norādīts, ka Aprites ekonomikas stratēģijas Latvijai īstenošanai nepieciešamais finansējums potenciāli plānots no ES fondu līdzekļiem aprites ekonomikas veicināšanai Eiropas zaļā kursa īstenošanas ietvaros, valsts un pašvaldību budžeta un privātā sektora līdzekļiem. Ievērojot minēto, lūdzam projekta 3. nodaļā norādīt uzdevumu sasaisti ar konkrētiem finanšu instrumentiem. | **Ņemts vērā.** | Precizētā Plāna projekta 4. nodaļa |
| 52. | Plāna projekts kopumā | **Pārresoru koordinācijas centrs**  Aicinām būtiski pārstrādāt Projekta saturu, mainot tā izklāsta akcentu no citu valstu pieredzes / apņemšanām / ES finansējuma uzskaiti uz nacionālās situācijas analīzi un vajadzībām ņemot vērā AE būtību - tā veidojot politikas pamatojumu un piedāvājumu atkritumu (materiāla plūsmas) samazināšanai, novēršanai un kāpinot resursu izmantošanas efektivitāti visās tautsaimniecības jomās. | **Panākta vienošanās saskaņošanas procesā.**  Jautājums apspriests 2020. gada 6. marta starpinstitūciju sanāksmē. Plāns atbilstoši precizēts.  ES noteiktās prasības ar aprites ekonomikas ieviešanu saistītajos jautājumos ir neatdalāmas no sekmīgas aprites ekonomikas ieviešanas Latvijā, tāpēc, veidojot šo Plānu, nacionālās situācijas analīzei ir jābūt kontekstā ar ES normatīvajiem aktiem. Attiecīgi ir papildināts izklāsts par situāciju ar aprites ekonomiku saistītajās jomās Latvijā (2. nodaļa). | Precizētā Plāna projekta 2. nodaļa |
| 53. | Plāna projekts kopumā | **Finanšu ministrija**  Ņemot vērā, ka atsevišķi informatīvajā ziņojumā iekļautie uzdevumi ir vērtējami komercdarbības atbalsta kontekstā, lūdzam papildināt informatīvo ziņojumu, piemēram, 2.2. sadaļu, norādot, ka izvērtējot un izstrādājot informatīvajā ziņojumā minētos atbalsta pasākumus/instrumentus, tiks izvērtēta komercdarbības atbalsta regulējuma piemērošanas nepieciešamība. | **Ņemts vērā.** | Precizētā Plāna projekta ievads, 6.lpp. |
| **Saņemtie iebildumi pēc 2020. gada 6. marta starpinstitūciju sanāksmes** | | | | |
| 54. | Plāna projekta 5. nodaļa | **Finanšu ministrija**  Ņemot vērā, ka informatīvā ziņojuma “Aprites ekonomikas stratēģija Latvijai” (VSS-1081) vietā ir izstrādāts plāna projekts, lūdzam plāna projekta sagatavošanā ievērot 2014.gada 2.decembra Ministru kabineta noteikumus Nr.737 “Attīstības plānošanas dokumentu izstrādes un ietekmes izvērtēšanas noteikumi” (turpmāk – MK Nr.737) un plāna 4. un 5.sadaļu aizpildīt atbilstoši MK Nr.737 2.pielikumam, un attiecībā uz plāna pasākumu ietekmi uz valsts un pašvaldību budžetiem, saskaņā ar MKN Nr.737 25.6.apakšpunktu, ir jānorāda pasākumu izpildei pieejamo, kā arī papildus nepieciešamo finansējumu, pievienojot detalizētus aprēķinus atbilstoši normatīvajam aktam par tiesību akta sākotnējās ietekmes izvērtēšanas kārtību. | **Ņemts vērā.**  Plānā ietvertos pasākumus un uzdevumus iespēju robežās plānots īstenot piešķirto valsts budžeta līdzekļu ietvaros un nepieciešamības gadījumā piesaistot arī ES un citu avotu finanšu līdzekļus un privāto kapitālu, atkarībā no pasākuma rakstura.  Detalizēts izvērtējums par aprites ekonomikas principos balstītas atkritumu apsaimniekošanas sistēmas ietekmi uz valsts un pašvaldību budžetu būs pieejams “Valsts atkritumu apsaimniekošanas plāna 2021. – 2028. gadam” nodaļā par ietekmes novērtējumu uz valsts un pašvaldību budžetu. | Precizētā Plāna projekta 5. nodaļa |
| 55. | Plāna projekta 4. nodaļa, 30. lpp. | **Labklājības ministrija**  Lūdzam precizēt 3. rīcības virziena "Priekšnoteikumu veidošana preču otrreizējai izmantošanai" pasākumu "3.1. Atbalsts sociālajām inovācijām un sociālajai uzņēmējdarbībai", norādot LM kā iesaistīto institūciju, nevis atbildīgo institūciju.  LM kompetence attiecas tikai uz sociālo uzņēmējdarbību, kas ir tikai viens no sociālās inovācijas veidiem. Sociālā inovācija ir plašāka joma nekā sociālā uzņēmējdarbība un sociālā inovācija ietilpst kopējās inovāciju politikas ietvarā.  Atgādinām, ka uz šo jautājumu jau norādījām saskaņošanas sanāksmē š.g. 28.janvārī, tika panākta vienošanās un nevienai no klātesošajām institūcijām iebildumu nebija. | **Panākta vienošanās saskaņošanas procesā.**  Jautājums apspriests 2020. gada 6. marta starpinstitūciju sanāksmē. Ziņojums precizēts, ņemot vērā Labklājības ministrijas atzinumu.  Pasākums 3.1. “Atbalsts sociālajām inovācijām un sociālajai uzņēmējdarbībai” sadalīts divos atsevišķos pasākumos: 3.1. “Atbalsts sociālajām inovācijām” un 3.2. “Atbalsts sociālajai uzņēmējdarbībai”. | Precizētā Plāna projekta 4. nodaļa, 30.lpp. |
| 56. | Plāna projekta 4. nodaļa, 31. lpp. | **Labklājības ministrija**  Pasākumā "Profesionālā izglītība un amatieru prasmju attīstība neformālajā/ mūžizglītībā" (3.3. punkts) sākotnēji Informatīvajā ziņojumā “Aprites ekonomikas stratēģija Latvijai” kā iesaistītās institūcijas bija norādītas VARAM, LIAA, pašvaldības, NVO. Tagad kā iesaistītā institūcija ir norādīta arī LM. Starpinstitūciju saskaņošanas sanāksmē 28.janvārī par šādu lēmumu netika informēts un nav skaidrs pamatojums šādām izmaiņām.  Lūdzam svītrot LM no pasākuma "Profesionālā izglītība un amatieru prasmju attīstība neformālajā/ mūžizglītībā" īstenošanā iesaistīto institūciju saraksta.  Kamēr nav identificētas profesionālās izglītības programmas, kas sniedz kvalifikācijas iespējas, ir akreditētas un kā darba tirgū pieprasītas, tikmēr bezdarbnieku mācību ietvaros šādus apmācību kursu iekļaušanas priekšlikumus nevar virzīt izskatīšanai Labklājības ministrijas Apmācību komisijā, kura lemj par izglītības piedāvājumu Nodarbinātības valsts aģentūrā reģistrētiem bezdarbniekiem. Līdz ar to, LM faktiski nebūs iespējams iesaistīties pasākuma īstenošanā un nebūs arī par ko sniegt atskaiti par šī mērķa īstenošanu.  Vēršam uzmanību, ka LM jau šobrīd ir pārstāvēta Izglītības un zinātnes ministrijas pārvaldībā esošā Pieaugušo izglītības pārvaldības padomē, kuras sastāvā ir pieaugušo izglītībā iesaistīto ministriju un citu organizāciju pārstāvji, kā arī sociālo un sadarbības partneru pārstāvji, sniedzot ieteikumus pieaugušo izglītības programmu piedāvājumam nodarbinātajiem (VIAA projektam "Mācības pieaugušajiem"), t.sk., analizējot darba tirgus pieprasījumu un nodarbinātības situāciju. | **Panākta vienošanās saskaņošanas procesā.**  Jautājums apspriests 2020. gada 6. marta starpinstitūciju sanāksmē. Ziņojums precizēts, ņemot vērā Labklājības ministrijas atzinumu. | Precizētā Plāna projekta 4. nodaļa, 31.lpp. |
| 57. | Plāna projekta 4. nodaļa, 32. lpp. | **Labklājības ministrija**  5. rīcības virzienā "Materiālu, procesu un atkritumu pārvaldības uzlabošana  prioritārajās nozarēs" par pasākuma "5.4. Pārtikas atkritumu uzskaites sistēmas izveide un attīstība organizāciju/komersantu, pašvaldību un nacionālajā līmenī, nodrošinot minimālo finansiālo ietekmi uz mājsaimniecību budžetiem" īstenošanu kā iesaistītā institūcija norādīta LM. Ņemot vērā, ka saskaņā ar Ministru kabineta 2004.gada 27.janvāra noteikumu Nr.49 “Labklājības ministrijas nolikums” 1.punktu “Labklājības ministrija ir vadošā valsts pārvaldes iestāde darba, sociālās aizsardzības, bērnu un ģimenes tiesību, kā arī personu ar invaliditāti vienlīdzīgu iespēju un dzimumu līdztiesības jomā.”, LM savas kompetences un funkciju ietvaros nesaredz iespējas īstenot pārtikas atkritumu uzskaites sistēmas izveidei. Lūdzam izvērtēt pasākuma īstenošanā iesaistīto institūciju sarakstu, kā arī sniegt skaidrojumu par no LM sagaidāmo ieguldījumu šādas sistēmas izstrādei. | **Panākta vienošanās saskaņošanas procesā.**  Jautājums apspriests 2020. gada 6. marta starpinstitūciju sanāksmē. Ziņojums precizēts, ņemot vērā Labklājības ministrijas sanāksmē izteikto lūgumu svītrot sevi no līdzatbildīgo institūciju saraksta. | Precizētā Plāna projekta 4. nodaļa, 32.lpp. |
| 58. | Plāna projekta 1.2.4. nodaļa, 15. un 16. lpp. | **Labklājības ministrija**  Lūdzam precizēt Plāna 14.lpp. 3.rindkopas trešo un ceturto teikumu, izsakot šādā redakcijā "Preču atkārtotas izmantošanas ideja var veicināt sociālo uzņēmējdarbību. Sociālā uzņēmuma loma ir veikt labvēlīgu sociālo ietekmi radošu saimniecisko darbību (piemēram, sociālo pakalpojumu sniegšana, iekļaujošas pilsoniskas sabiedrības veidošana, izglītības veicināšana, vides aizsardzība un saglabāšana u.c.)". | **Ņemts vērā.** | Precizētā Plāna projekta 1.2.4. nodaļa, 15. un 16. lpp. |
| 59. | Plāna projekta 3. nodaļa, 26. lpp. | **Pārresoru koordinācijas centrs**  Aicinām papildināt plāna 3.sadaļu ar atsaucēm uz dokumentiem “"Latvijas stratēģija klimatneitralitātes sasniegšanai līdz 2050.gadam" un “Latvijas pielāgošanās klimata pārmaiņām plāns laika posmam līdz 2030. gadam”. | **Ņemts vērā.** | Precizētā Plāna projekta 3. nodaļa, 26. lpp. |
| 60. | Plāna projekta 4. nodaļa | **Pārresoru koordinācijas centrs**  Lūdzam precizēt plāna projekta 4.sadaļu “Aprites ekonomikas rīcības plāna mērķi un rīcības virzieni”, precizējot tajā definētos rezultātus un rezultātus un rezultatīvos rādītājus:  1.1. atbilstoši Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.pielikumā norādītajam, norādot politikas rezultātus, iekavās norāda to rezultatīvos rādītājus plāna darbības beigu termiņā, proti kvantificējamu un izmērāmu vērtību 2027.gadā;  1.2. precizēt kolonnu “Rezultatīvais rādītājs”, norādot kvantificējamas un izmērāmas vērtības;  1.3. lūdzam norādīt rezultatīvo rādītāju vērtības bāzes gadam (ar informācijas avotiem datu iegūšanai), lai izveidotu stabilu novērtēšanas sistēmu, kuras ietvaros tiks vērtēts plāna īstenošanas progress. | **Ņemts vērā.** | Precizētā Plāna projekta 4. nodaļa |
| 61. | Plāna projekta 4. nodaļa | **Pārresoru koordinācijas centrs**  Lūdzam  precizējot plāna projekta 4.sadaļu, darbības rezultātus un rezultatīvos rādītājus atbilstoši politikas veidošanas rokasgrāmatas ieteikumiem, proti:   * Darbības rezultāti valsts pārvaldes iestāžu būtiskākie darba galaprodukti (pakalpojumi un preces), kas tiek radīti, īstenojot normatīvajos aktos noteiktās funkcijas un plānošanas dokumentos noteiktos pasākumus. Darbības rezultāts ir hierarhiski pakārtots vienam vai vairākiem politikas rezultātiem. Pēc būtības darbības rezultāti atbild uz jautājumu – ko darīsim, lai sasniegtu politikas rezultātu? * Rezultāts un tā rezultatīvais rādītājs atspoguļo labumu, ko sabiedrība iegūs, ja tiks ieguldīti resursi konkrētas politikas ieviešanā   Vēršam uzmanību uz to, ka rezultātu un rezultatīvo rādītāju sistēma nodrošina iespēju izmērīt mērķu sasniegšanas pakāpi un ja nepieciešams, koriģēt rīcību, palielinot vai samazinot ieguldījumus. | **Ņemts vērā.** | Precizētā Plāna projekta 4. nodaļa |
| 62. | Plāna projekts kopumā | **Pārresoru koordinācijas centrs**  Papildus aicinām apsvērt iespēju plāna izstrādi atlikt līdz periodam, kad EK būs ES dalībvalstis informējusi ar tās jauno aprites ekonomikas rīcības plānu (atbilstoši plāna 8. lpp norādītajam, 2020.gada marts), kas iespējams, ietvers jaunas aprites ekonomikas ambīcijas un nacionālās apņemšanās. | **Ņemts vērā.** | Precizētais Plāna projekts |
| 63. | Plāna projekta 4. nodaļa, 30. lpp. | **Ekonomikas ministrija**  Ekonomikas ministrija, izvērtējot Vides aizsardzības un reģionālās attīstības ministrijas izstrādāto plāna projektu “Rīcības plāns pārejai uz aprites ekonomiku 2020.-2027.gadam” (turpmāk – plāns), izsaka iebildumu par plāna 3.2.punktu “Atbalsts pakalpojumu / labošanas sektora attīstībai” formulējumu. Kā jau iepriekš starpinstitūciju sanāksmē vērsām uzmanību – šobrīd nav skaidra šī punkta būtība, tādējādi lūdzam pie konkrētā rīcības virziena pasākuma iekļaut izvērstu skaidrojumu.  Vienlaikus Ekonomikas ministrija vēlas vērst Jūsu uzmanību, ka nav plānojusi papildus finansējumu pasākumu veikšanai. | **Ņemts vērā.** | Precizētā Plāna projekta 4. nodaļa, 30. lpp. |
| 64. | Plāna projekta ievads, 6.lpp. | **Finanšu ministrija**  Ņemot vērā, ka Finanšu ministrijas iebildums, kas iekļauts izziņas 53.punktā: “Ņemot vērā, ka atsevišķi informatīvajā ziņojumā iekļautie uzdevumi ir vērtējami komercdarbības atbalsta kontekstā, lūdzam papildināt informatīvo ziņojumu, piemēram, 2.2. sadaļu, norādot, ka izvērtējot un izstrādājot informatīvajā ziņojumā minētos atbalsta pasākumus/instrumentus, tiks izvērtēta komercdarbības atbalsta regulējuma piemērošanas nepieciešamība”, saskaņošanai iesniegtajā Plāna projekta versijā nav ņemts vērā, atkārtoti lūdzam papildināt plāna projektu atbilstoši iebildumā norādītajam. | **Ņemts vērā.** | Precizētā Plāna projekta ievads, 6.lpp. |
| 65. | Plāna projekta 4. nodaļa, 30. un 32. lpp. | **Finanšu ministrija**  Plāna projekta 3. rīcības virzienā “Priekšnoteikumu veidošana preču otrreizējai izmantošanai un labošanai” par pasākumu 3.3. “Atbalsts labošanas sektora attīstībai” un 5.rīcības virzienā “Materiālu plūsmu un procesu pārvaldības uzlabošana prioritārajās nozarēs” par pasākuma “5.4. Pārtikas pārdales sistēmas attīstība, t.sk. iesaistot pārtikas banku un sociālās uzņēmējdarbības sektoru” īstenošanu kā iesaistītā institūcija norādīta Finanšu ministrija. Ņemot vērā, ka plāns nesniedz informāciju, kāds ieguldījums šādas sistēmas attīstībā sagaidāms no Finanšu ministrijas, iebilstam, ka plānā par šā pasākuma īstenošanu kā iesaistītā institūcija tiek norādīta Finanšu ministrija. Lūdzam izvērtēt un pārskatīt Finanšu ministrijas iekļaušanu šā pasākuma īstenošanā iesaistīto institūciju sarakstā, kā arī sniegt skaidrojumu, kāds ieguldījums šādas sistēmas attīstībā sagaidāms no Finanšu ministrijas. | **Ņemts vērā.**  Izziņas 66. punktā dotais atkārtoti pievienotais papildinājums par komercdarbības atbalsta regulējuma piemērošanas nepieciešamību nosaka Finanšu ministrijai būt par līdzatbildīgo ministriju šo pasākumu ieviešanā. | Precizētā Plāna projekta 4. nodaļa, 30. un 32. lpp. |
| 66. | Plāna projekta 4. nodaļa, 30. lpp. | **Ekonomikas ministrija**  **(21.05.2020.)** Ekonomikas ministrija uztur iepriekš pausto iebildumu par plāna 3.2.punktu (precizētā plāna 3.3. punktu) “Atbalsts pakalpojumu / labošanas sektora attīstībai” formulējumu un lūdz to iekļaut izziņā. Kā jau iepriekš starpinstitūciju sanāksmē vērsām uzmanību – šobrīd nav skaidra šī punkta būtība, tādējādi lūdzam pie konkrētā rīcības virziena pasākuma iekļaut izvērstu skaidrojumu.  Vienlaikus Ekonomikas ministrija vēlas vērst Jūsu uzmanību, ka nav plānojusi papildus finansējumu šī pasākuma veikšanai.  **(26.05.2020.)** Ekonomikas ministrija ir saņēmusi Vides aizsardzības un reģionālās attīstības ministrija Plānu “Rīcības plāns pārejai uz aprites ekonomiku 2020. – 2027. gadam” un saskaņo bez iebildumiem un precizējumiem. | **Ņemts vērā.**  3.3. punkts atkārtoti papildināts ar skaidrojumu. | Precizētā Plāna projekta 4. nodaļa, 30. lpp. |
| 67. | Plāna projekts kopumā | **Latvijas Pašvaldību savienība**  Visā dokumentā ieteicams izmantot vienotu pieeju saīsinājumu lietošanai, it īpaši ņemot vērā, ka dokumentā ir paredzēta atsevišķa sadaļa “SAĪSINĀJUMI”  a. 4. lappusē: jaunais ES AE plāns ir izdots 11., nevis 10. martā https://eur-lex.europa.eu/legal-content/EN/TXT/?qid=1583933814386&uri=COM:2020:98:FIN  b. 14.lpp: Preču koplietošana ir aprites modelis, ko iespējams ieviest katrā pārvaldības sektorā (komercdarbībā, publiskajā sektorā un mājsaimniecībās) un kas skar dažāda veida preču grupas (ražošanas iekārtas, elektropreces, biroja aprīkojumu, mēbeles, apģērbu u.c.).  c. 33.lpp: Paredzams, ka atbalsts turpināsies no Latvijas vides aizsardzības fondam pieejamā finansējuma attiecīgo vadlīniju projektos, kā arī jau uzsāktā atbalsta Ziemeļvalstu Ministru padomes programmu ietvaros un no citiem instrumentiem. | **Ņemts vērā.** | Precizētais Plāna projekts |

|  |  |  |  |  |
| --- | --- | --- | --- | --- |
| 1. | Protokollēmuma projekts  2. Ekonomikas ministrijai, Finanšu ministrijai, Izglītības un zinātnes ministrijai, Labklājības ministrijai, Satiksmes ministrijai, Zemkopības ministrijai un Pārresoru koordinācijas centram, pārskatot un izstrādājot jaunus politikas plānošanas dokumentus, Eiropas Savienības un citu fondu atbalsta instrumentus un valsts pētījumu programmas prioritārajos zinātnes virzienos, ņemt vērā informatīvajā ziņojumā iezīmētos darbības virzienus un pasākumus, lai integrētā un pārdomātā veidā veicinātu aprites ekonomikas attīstību Latvijā. | **Tieslietu ministrija**  Ņemot vērā, ka Eiropas Savienības un citu fondu atbalsta instrumenti tiek izstrādāti un pārskatīti, balstoties uz starptautiskiem līgumiem un uz to pamata izdotiem tiesību aktiem, lūdzam atbilstoši precizēt lēmuma projekta 2. punktu, no kura izriet, ka šajā punktā minētās iestādes pārskata un izstrādā jaunus attiecīgos atbalsta instrumentus, tā vietā, piemēram, norādot, ka šīs iestādes to kompetences ietvaros piedalās atbalsta instrumentu plānošanas dokumentu un programmu izstrādē un ieviešanā u.tml. | **Ņemts vērā.** | Protokollēmuma projekts |
| 2. | Protokollēmuma projekts  2. Ekonomikas ministrijai, Finanšu ministrijai, Izglītības un zinātnes ministrijai, Labklājības ministrijai, Satiksmes ministrijai, Zemkopības ministrijai un Pārresoru koordinācijas centram, pārskatot un izstrādājot jaunus politikas plānošanas dokumentus, Eiropas Savienības un citu fondu atbalsta instrumentus un valsts pētījumu programmas prioritārajos zinātnes virzienos, ņemt vērā informatīvajā ziņojumā iezīmētos darbības virzienus un pasākumus, lai integrētā un pārdomātā veidā veicinātu aprites ekonomikas attīstību Latvijā. | **Tieslietu ministrija**  Vēršam uzmanību, ka atbilstoši Ministru kabineta 2018. gada 4. septembra noteikumu Nr. 560 "Valsts pētījumu programmu projektu īstenošanas kārtība" 4. punktam valsts pētījumu programmu izstrādā nozares ministrija sadarbībā ar programmas stratēģiskās vadības padomi un programmu apstiprina Ministru kabinets ar rīkojumu. Attiecīgi lūdzam precizēt lēmuma projekta 2. punktu, no kura izriet, ka valsts pētījumu programmas prioritārajos zinātnes virzienos izstrādā tai skaitā arī Pārresoru koordinācijas centrs. | **Ņemts vērā.** | Protokollēmuma projekts |
| 3. | Protokollēmuma projekts  2. Ekonomikas ministrijai, Finanšu ministrijai, Izglītības un zinātnes ministrijai, Labklājības ministrijai, Satiksmes ministrijai, Zemkopības ministrijai un Pārresoru koordinācijas centram, pārskatot un izstrādājot jaunus politikas plānošanas dokumentus, Eiropas Savienības un citu fondu atbalsta instrumentus un valsts pētījumu programmas prioritārajos zinātnes virzienos, ņemt vērā informatīvajā ziņojumā iezīmētos darbības virzienus un pasākumus, lai integrētā un pārdomātā veidā veicinātu aprites ekonomikas attīstību Latvijā. | **Labklājības ministrija**  Lūdzam papildināt Ministru kabineta sēdes protokollēmuma 2. punktu, iekļaujot arī Vides aizsardzības un reģionālās attīstības ministriju to valsts pārvaldes institūciju skaitā, kurām ir jāņem vērā informatīvajā ziņojumā iezīmētie darbības virzieni, pārskatot un izstrādājot politikas plānošanas dokumentus, Eiropas Savienības un citu fondu atbalsta instrumentus un valsts pētījumu programmas prioritārajos zinātnes virzienos. | **Ņemts vērā.** | Protokollēmuma projekts |
| 4. | Protokollēmuma projekts  2. Ekonomikas ministrijai, Finanšu ministrijai, Izglītības un zinātnes ministrijai, Labklājības ministrijai, Satiksmes ministrijai, Zemkopības ministrijai un Pārresoru koordinācijas centram, pārskatot un izstrādājot jaunus politikas plānošanas dokumentus, Eiropas Savienības un citu fondu atbalsta instrumentus un valsts pētījumu programmas prioritārajos zinātnes virzienos, ņemt vērā informatīvajā ziņojumā iezīmētos darbības virzienus un pasākumus, lai integrētā un pārdomātā veidā veicinātu aprites ekonomikas attīstību Latvijā. | **Pārresoru koordinācijas centrs**  Vēršam uzmanību, ka Projektā ir identificēti rīcību virzieni un uzdevumi, bet Ministru kabineta protokollēmuma projekta 2.punkts uzdod institūcijām “[..] ņemt vērā informatīvajā ziņojumā iezīmētos darbības virzienus un pasākumus. Līdz ar to lūdzam precizēt Projektu, norādot darbības virzienus un pasākumus. | **Ņemts vērā.** | Protokollēmuma projekts |
| 5. | Protokollēmuma projekta 5. punkts | **Pārresoru koordinācijas centrs**  Lūdzam svītrot MK protokollēmuma projekta 5.punktu, jo plānošanas dokumentu izvērtēšanas kārtību nosaka Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 6.nodaļa, t.sk. termiņus nosaka 40.punkts un 42.punkts. | **Ņemts vērā.** | Protokollēmuma projekts |
| 6. | Protokollēmuma projekts | **Tieslietu ministrija**  Lūdzam izvērtēt un nevirzīt apstiprināšanai Ministru kabinetā plānam pievienoto Ministru kabineta sēdes protokollēmuma projektu (turpmāk - lēmuma projekts) vai sniegt detalizētu skaidrojumu par lēmuma projekta nepieciešamību un lietderību. Norādām, ka jau no Ministru kabineta rīkojuma projekta Par “Rīcības plānu pārejai uz aprites ekonomiku 2020. – 2027. gadam” (turpmāk - rīkojuma projekts) 3. punkta izriet plāna saistošais raksturs attiecībā uz plāna īstenošanā iesaistītajām institūcijām, kas šīm institūcijām to darbībā ir jāievēro, attiecīgi nav saprotams pamats lēmuma projekta 2. punktā atsevišķi izdalīt un uzsvērt konkrētas darbības veidus, kuros plāns ir jāņem vērā. Turklāt norādām, ka nav nepārprotami skaidrs, kas konkrēti saprotams ar lēmuma projektā minētajiem darbības virzieniem un pasākumiem, ievērojot, ka plānā norādīti rīcības virzieni un pasākumi. | **Ņemts vērā.** | Protokollēmuma projekts |
| 7. | Ministru kabineta rīkojuma projekts | **Tieslietu ministrija**  Lūdzam rīkojuma projekta sastādīšanā ievērot Ministru kabineta 2014. gada 2. decembra noteikumus Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk - noteikumi Nr. 737) un atbilstoši noteikumu Nr. 737 26.2. apakšpunktam rīkojumā norādīt termiņu, līdz kuram iesniedzams plāna ietekmes izvērtējums, ņemot vērā šo noteikumu 27. punktu, vai sniegt pamatojumu, kādēļ attiecīgs termiņš netiek norādīts. | **Ņemts vērā.** | Precizētā Ministru kabineta rīkojuma projekta 4. punkts |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ērika Lagzdiņa

Vides aizsardzības un reģionālās attīstības ministrijas

Vides aizsardzības departamenta

Vides kvalitātes un atkritumu apsaimniekošanas nodaļas

Nodaļas vadītāja

Tālrunis: 67026420

e-pasts: [erika.lazgdina@varam.gov.lv](mailto:erika.lazgdina@varam.gov.lv)

Sanita Reinerte

Vides aizsardzības un reģionālās attīstības ministrijas

Vides aizsardzības departamenta

Vides kvalitātes un atkritumu apsaimniekošanas nodaļas

Vecākā eksperte

Tālrunis: 67026490

e-pasts: [sanita.reinerte@varam.gov.lv](mailto:sanita.reinerte@varam.gov.lv)